**OSNOVNA ŠKOLA BRAĆA RIBAR**

**SISAK, ZAGREBAČKA 8 A**

**KLASA: 602-02/17-01/01**

**URBROJ: 2176-15-01-17-01**

**Sisak, 12.7.2017. godine**

Naručitelj Osnovna škola Braća Ribar, Zagrebačka 8 a, 44000 Sisak, OIB: 01026768862 za predmet nabave **ŠKOLSKI UDŽBENICI**, a za koji sukladno člancima 12. i 15. Zakona o javnoj nabavi ("Narodne novine", broj 120/16) nije obvezan provesti jedan od postupka propisan Zakonom o javnoj nabavi, s obzirom da je procijenjena vrijednost predmeta nabave manja od 200.000,00 kn bez PDV-a objavljuje

**POZIV ZA DOSTAVU PONUDE**

Ovim putem pozivamo sve zainteresirane gospodarske subjekte na dostavu ponude sukladno slijedećim uvjetima i zahtjevima:

**1. OPIS PREDMETA NABAVE**

**1.1**. **Predmet nabave**: ŠKOLSKI UDŽBENICI

**1.2**. **Količina predmeta nabave**: Opseg i količina predmeta nabave opisani su u Troškovniku koji je u prilogu ovog Poziva..

Ako ponuditelj propusti ponuditi neku stavku u Troškovniku, njegova ponuda biti će odbijena.

Naručitelj može za vrijeme trajanja Ugovora naručiti veću količinu udžbenika nego što je navedeno u Troškovniku, uz uvijte da vrijednost naknadno naručenih udžbenika ne prelazi procijenjenu vrijednost predmeta nabave

**1.3**. **Procijenjena vrijednost nabave**: 161.600,00 kn

**1.4.** **Evidencijski broj predmeta nabave iz Plana nabave**: 2/17.

**1**.**5. DATUM OBJAVE NA WEB STRANICI OSNOVNE ŠKOLE BRAĆA RIBAR, SISKA: ­­­­­­­­­­­­**

 **12.7.2017. GODINE**

**1.6. WEB ADRESA ZA PREUZIMANJE POZIVA NA DOSTAVU PONUDA:** [www.os-braca-](http://www.os-braca-)

 ribar-sk.skole.hr

**2. UVJETI NABAVE**

**2.1**. **Način izvršenja**: Ugovor

**2.2**. **Rok isporuke robe:** Početak isporuke je 8 dana nakon potpisa Ugovora. Krajnji rok isporuke školskih udžbenika u mjesto izvršenja je 25.8.2017. godine do 14,00 sati.

**2.3. Rok trajanja ugovora:** 3 mjeseca od dana potpisivanja Ugovora

**2.4**. **Rok valjanosti ponude**: **60** dana od isteka roka za dostavu ponuda i mora biti naveden u obrascu ponude – Ponudbeni list. Ponude s kraćim rokom valjanosti bit će odbijene.

**2.5.** **Mjesto i način isporuke robe:** Mjesto isporuke jeOsnovna škola Braća Ribar, Sisak, Zagrebačka ulica 8 a .

**2.6.** **Rok, način i uvjeti plaćanja**: Plaćanje će se izvršiti bez predujma, virmanom, po obavljenoj dostavi robe ( školski udžbenici ) na temelju valjanog računa u roku 30 od dana primitka računa, osim ako posebnim zakonom nije drugačije određeno. Račun se dostavlja na adresu naručitelja, a mora sadržavati sve zakonom propisane elemente (članak 79. Zakona o porezu na dodanu vrijednost „Narodne novine“ broj 73/13, 99/13, 148/13, 153/13, 143/14, 115/16).

**2.7.** **Cijena ponude**: Cijena ponude piše se brojkama u apsolutnom iznosu i izražava se za cjelokupni predmet nabave. Cijena ponude mora biti izražena u kunama.

Jedinične cijene iz ponude su fiksne i nepromjenjive za cijelo vrijeme trajanja Ugovora. Isključuje se klizna skala i sve promijene cijene. Sve troškove koji se pojave izvan deklariranih cijena ponuditelj snosi sam. U cijenu ponude bez poreza na dodanu vrijednost moraju biti uračunati svi troškovi i popusti.

Ponuditelji su dužni ponuditi odnosno upisati jedinične cijene i ukupne cijene (zaokružene na dvije decimale) za svaku stavku troškovnika, te cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu.

**2.8**. **Kriterij odabira ponuda:** Kriterij za odabir najpovoljnije ponude je najniža cijena ponudeuz obvezu ispunjenja svih uvjeta i zahtjeva traženih u ovom Pozivu.

**3. UZ PONUDU SE OBAVEZNO PRILAŽU SLIJEDEĆI DOKAZI:**

**3.1.** Presliku isprave o upisu u poslovni, sudski (trgovački), strukovni, obrtni ili drugi odgovarajući registar, ne stariji od 3 mjeseca od dana primitka poziva za dostavu ponude. Ovim dokazom ponuditelj mora dokazati da je registriran za obavljanje poslova odnosno djelatnosti koja je predmet nabave

**3.2**. Potvrdu Porezne uprave o stanju duga – kojom ponuditelj mora dokazati da nema duga po osnovi javnih davanja – ne stariju od 30 dana od dana primitka poziva za dostavu ponude, osim ako je gospodarskom subjektu posebnim propisima odobrena odgoda plaćanja navedenih obveza

**3.3**. Uvjerenje da se u Republici Hrvatskoj protiv pravne osobe ne vodi kazneni postupak za kaznena djela koja se progone po službenoj dužnosti koje ne smije biti starija od 3 mjeseca računajući od dana primitka poziva za dostavu ponude

**3**.**4.** Dokaze sposobnosti koji se prilažu uz ponudu, ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Nakon otvaranja ponuda, Povjerenstvo može od najpovoljnijeg ponuditelja zatražiti dostavu izvornika ili ovjerenih preslika svih dokumenata koji su bili traženi, a koje izdaju nadležna tijela.

**4. JAMSTVO ZA UREDNO ISPUNJENJE UGOVORNIH OBVEZA**

Odabrani ponuditelj s kojim će biti sklopljen Ugovor obvezan je u roku od 3 dana od potpisa ugovora dostaviti Naručitelju jamstvo za uredno ispunjenje ugovora u visini od 10 % ( 10 posto ) u apsolutnom iznosu bez PDV-a od ugovorenog iznosa u obliku bankovne garancije koju izdaje bankarska institucija nadležna za financijsko poslovanje gospodarskog subjekta. Jamstvo mora biti s klauzulom „plativo na prvi poziv“ odnosno „bez prava prigovora“, mora biti bezuvjetno i s rokom važenja od 30 dana od isteka ugovorenog roka

**5. SASTAVNI DIJELOVI PONUDE**

Ponuda se izrađuje na hrvatskom jeziku i latiničnom pismu, a treba sadržavati:

* Ponudbeni list (pravilno ispunjen i potpisan od strane ponuditelja)
* Troškovnik (pravilno ispunjen i potpisan od strane ponuditelja) .
* Tražene uvjete i dokaze sposobnosti iz točke 3. I 4. ovog Poziva.

Ponuda se piše neizbrisivom tintom (pisano rukom ili ispisom putem štampača), te mora biti uvezena na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude (npr.2/6).

Sve tražene dokumente koji se dostavljaju u ponudi, ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka, biti potvrđeni potpisom ovlaštene osobe ponuditelja.

Pri izradi ponude ponuditelj ne smije mijenjati i nadopunjavati tekst Poziva na dostavu ponuda.

**6. NAČIN DOSTAVE PONUDE**

Ponuda se dostavlja na Ponudbenom listu i Troškovniku koji se nalaze u privitku ovog Poziva na dostavu ponude, a koje je potrebno u cijelosti ispuniti i potpisati od strane ovlaštene osobe ponuditelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

**6.1. Rok za dostavu ponude:** krajnji rok za dostavu ponude je **8 dana od dana primitka poziva za dostavu ponude do 14,00 sati**, bez obzira na način dostave.

**6.2. Način dostave ponude:** Ponuda se predaje neposredno na urudžbeni zapisnik naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno na prednjoj strani ponude naziv i adresa naručitelja:

  **OSNOVNA ŠKOLA BRAĆA RIBAR**

**ZAGREBAČKA ULICA 8 A**

**44000 S I S A K**

**S naznakom:**

**PONUDA U POSTUPKU JEDNOSTAVNE NABAVE**

**„ ŠKOLSKI UDŽBENICI „**

**Evidencijski broj iz Plana nabave: 2/17**

**"NE OTVARAJ"**

na poleđini:

**Naziv i adresa ponuditelja**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

**6.3. Mjesto dostave ponuda:** Osnovna škola Braća Ribar, Zagrebačka 8 a, 44 000 Sisak.

Otvaranje ponuda provode članovi Povjerenstva za provođenje postupka jednostavne nabave u predmetu nabave: Školski udžbenici Otvaranje ponuda nije javno.

Ponuda pristigla nakon isteka roka za dostavu ponuda neće se otvarati, te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda ponuda sastaviti zapisnik o otvaranju, pregledu i ocjeni ponuda.

**7. OSTALO**

**7.1. Osoba ili služba zadužena za kontakt s ponuditeljima:**

Vesna Šebek – ravnateljica

Telefon: 044/570-207

Štefica Radaković-Iskra - tajnica

Telefon: 044/570-208

Telefaks: 044/571-971

e-mail: ured@os-braca-ribar-sk.skole.hr

7.2. Obavijest o rezultatima nabave**:** Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva i zadržava pravo odbiti sve ponude i poništiti ovaj postupak .

Na osnovu rezultata pregleda i ocjene ponuda od strane ovlaštenih predstavnika, naručitelj odabire najpovoljniju ponudu u najdužem roku 10 dana od dana isteka roka za dostavu ponude.

Odluku o rezultatima nabave (o odabiru najpovoljnije ponude ili odbijanju svih ponuda i poništenju postupka nabave) Naručitelj dostavlja svim ponuditeljima putem elektroničke pošte.

Ako su dvije ili više valjanih ponuda jednako rangirane prema kriteriju za odabir ponude, Javni naručitelj odabrat će ponudu koja je zaprimljena ranije.

Na ovaj postupak ne primjenjuju se odredbe Zakona o javnoj nabavi.

Ponuditelji nemaju pravo uvida u ponude ostalih ponuditelja.

Protiv odluke o odabiru ili odluke o poništenju nije moguće izjaviti žalbu.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**7.3.** **SPRJEČAVANJE SUKOBA INTERESA:** temeljem članka 76. Zakona o javnoj nabavi („Narodne novine“ broj 120/16) ne postoje gospodarski subjekti s kojima je Javni naručitelj u sukobu interesa.

**PONUDBENI LIST**

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum ponude : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB fizičke / pravne osobe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona ponuditelja : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Za naručitelja:**

Osnovna škola Braća Ribar

Zagrebačka ulica 8 a

44 000 SISAK

Telefon: 044/570-207, 570-208

Telefaks: 044/ 571-971

e-mail adresa: ured@os-braca-ribar-sk.skole.hr

Nudimo školske udžbenike u skladu s uputama u Pozivu za dostavu ponuda u iznosu od:

( iznos brojkama) kuna ( bez PDV-a)

( porez na dodatnu vrijednost – iznos brojkama ) kuna

( ukupan iznos ponude s PDV-om – iznos brojkama) kuna

Ako se naša ponuda prihvati, prihvaćamo sve uvjete iz navedenog Poziva za dostavu ponuda.

Rok valjanosti ponude: 60 dana

Ime i prezime ovlaštene osobe ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M. P.